
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02287/2013-04
28.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У

о акредитацији високошколске установе
Утврђује се да УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“ са седиштем у Зетска 2-4, НИШ, ПИБ: 106092252 DOCVARIABLE PIB \* MERGEFORMAT , Матични број: 17767526,  испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ШКОЛА СТРУКОВНИХ СТУДИЈА ЗА МЕНАЏМЕНТ У САОБРАЋАЈУ са седиштем у Зетска 2-4, НИШ, је дана 06.11.2013. године поднела захтев за трансформацију правног облика организовања у УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“ под бројем 612-00-02287/2013-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“ и предлог одлуке, достављени су Комисији за акредитацију и проверу квалитета.
Примарни задатак Факултета је образовање стручњака препознатљивих по стеченим теоријским и практичним знањима и вештинама, које ће успешно моћи да примене у пракси у савременом пословном окружењу. Циљеви конкретни и произилазе из основног задатка установе. Активности су у складу са основним задацима и стратешки је планирано да се циљеви унапређују у будућности.

Планови се доносе на годишњем нивоу и то за сваки студијски програм посебно и установу у целини. Окосницу планирања свих активности представљају Годишњи план рада школе и Анализа реализације годишњег плана рада. Документи су доступни јавности. Високошколска установа редовно преиспитује делотворност спроведеног планирања и контроле рада са циљем његовог унапређења, а преко унутрашњих механизама за осигурање квалитета. Детаљан извештај и оцена рада установе у претходном периоду је предмет Извештаја о самовредновању.
Статутом установе предвиђени су органи управљања и систем управљања који обезбеђују постизање задатака и циљева високошколске установе. Достављен је Статут и Списак чланова Савета високошколске установе.

Сврха студијских програма је препознатљива и јасно су дефинисане професије и занимања на сваком нивоу студија (основне и мастер). Ове опште компетенције које се стичу описно су дате у додатку дипломи и одговарају завршетку одређеног нивоа студија. На установи постоји 5 студијских програма који међусобно нису у тесној вези и делимично су усаглашени. Сви студијски програми су у области друштвено-хуманистичког поља. Програми имају усклађену структуру одговарајуће ширине и дубине и примерене методе учења. Високошколска установа нуди неколико студијских програма који испуњавају основне стандарде квалитета између којих постоји одређени степен усаглашености. Студијски програми који се спроводе на установи имају јасну структуру која подразумева назив, врсту студија, методе учења и начин провере знања, исходе процеса учења, стручни односно академски назив, услове за упис на студијски програм, листу обавезних студијских подручја, бодовну вредност сваког предмета (ЕСПБ).

На установи се спроводе следећи студијски програми: на Основим академским студијама: 1) Право, (240 ЕСПБ), 2) Менаџмент у безбедности (240 ЕСПБ),и 3) Менаџмент у саобраћају (240 ЕСПБ), а на Мастер академским студијама: 1) Међународно пословно право. (60 ЕСПБ), 2) Менаџмент у безбедности (60 ЕСПБ) и 3) Менаџмент у саобраћају (60 ЕСПБ). 
Установа углавном остварује и прати научно истраживачки рад у домаћем и међународном окружењу. Научноистраживачки рад се, у складу са усвојеним циљевима и задацима, организује и изводи у складу са петогодишњим и годишњим програмом научног рада. Установа систематски прати и оцењује обим и квалитет истраживачког рада наставника и сарадника. Резултати су усклађени са циљевима програма и у одређеној мери су укључују у наставни процес.

За одвијање наставе на студијским програмима ангажовано је 35 наставника од којих је 22 у пуном радном односу, а 13 наставника је ангажовано по уговору. Хонорарно ангажовани наставници са других високошколских установа у Србији имају сагласност матичних установа за ангажовање. Научне и стручне квалификације наставног особља на установи одговарају нивоу њихових задужења. Избор у звање и компетенције наставника регулисани су правилником о избору у звање и заснивање радног односа. Обезбеђени су услови за рад и напредак наставног особља. Потребно је побољшати услове за развој кроз истраживачку делатност. Величина група за предавања и вежбе одговара Допуни стандарда за акредитацију студијских програма у оквиру поља друштвено-хуманистичких наука.

Библиотечке послове и послове информационих система обавља особље са адекватним стручним квалификацијама. На тим пословима ангажована су четири извршиоца од који је троје са високом стручном спремом. Да. Секретарске послове и послова студентске службе обавља особље са адекватним стручним квалификацијама. На тим пословима ангажовано је укупно три извршиоца, од којих је један са високом стручном спремом (дипломирани правник). 
Високошколска установа уписује број студената који је усклађен са кадровским, просторним и техничко-технолошким могућностима. Постоји јасна процедура за упис и пријем студената, расписивање конкурса, спровођење пријемног испита и формирање ранг листе. Установа систематски прати успех студената и њихово напредовање на сваком од студијских програма. Укупна оцена студената на једном предмету се састоји од оцене коју је добио за предиспитне обавезе и за показано знање на испиту. Минимално учешће оцене коју студент добија током наставе у укупној оцени износи 30% а максимално 70% оцене.

Установа изводи наставу на шест локација у Нишу. Обезбеђени простор задовољава стандарде за акредитацију који дефинишу 2 квм по студенту за рад у две смене. Простор се може оценити као задовољавајући, али би требало тежити да се појединачни студијски програми изводе на једној локацији. Простор и опрема углавном задовољавају одговарајуће урбанистичке, техничко технолошке, хигијенске и здравствено сигурносне услове. Установа је задовољавајуће опремљена савременом технолошком опремом за извођење процеса наставе и управљање.

Установа располаже библиотечким фондом са библиотечким јединицама за све студијске програме, али њихов број још увек није сасвим довољан. Опремљеност читаоница је различита од локације до локације. Увидом у документацију се може установити да факултет поседује одређен број рачунара, штампача и друге опреме. Сва учила и помоћна наставна средства су увек расположива и по броју довољна да се обезбеди нормалан рад наставног процеса. За потребе наставе факултет је студентима обезбедио две рачунарске сале.

Извори финансирања високошколске установе довољни су да обезбеде квалитетно извођење наставе најмање за период законом прописаног трајања студијског програма. Установа је у последње три године остварила позитиван финансијски резултат. Установа води планску финансијску политику. Факултет обезбеђује јавност и транспарентност својих извора финансирања и начина употребе финансијских средстава кроз извештај о пословању и годишњи обрачун који усваја Савет Факултет и објављује на сајту АПР.

Установа је усвојила процедуре и начине контроле квалитета установе, који се ослањају на Правилник о самовредновању и обезбеђењу квалитета и Стандарда и поступка за обезбеђења квалитета. Установа доноси и реализује Стратегију обезбеђења квалитета у свом раду. Стратегија се односи на наставни процес, управљање Факултетом, ненаставне активности, услове рада и студирања. Студенти су укључени у процес самовредновања наставника и студијских програма. Активна улога студента у процесу контроле квалитета је обезбеђена кроз њихово присуство и раду у Комисији за контролу квалитета и органима управљања Факултета.

Јавно су објављени основни задаци, циљеви, очекивани образовни исходи, опис студијских програма и други релевантни подаци. Јавно је објављена листа наставника и сарадника са подацима о њиховим квалификацијама и ангажовању у високошколској установи.
Основни квантитативни подаци о програму су:

1. Број наставника на установи= 35

Број наставника са пуним радним временом= 22

број радних књижица= 22

Број наставника са непуним радним временом= 13

уговора= 13, сагласности= 10

2. Број сарадника на установи= 37

Број сарадника са пуним радним временом= 9

Број сарадника са непуним радним временом= 28

3. Број програма= 3 ОАС + 2 МАС 

4. Укупан број студената на свим годинама= 0 (531 на Високој школи струковних студија за менаџмент у саобраћају)

5. Просечно оптерећење наставника на установи= 3,89

6. Просечно оптерећење сарадника на установи= 9,26

7. Број наставника са укупним оптерећењем већим од 12= 0

8. Проценат наставе коју држе наставници са пуним радним временом= 77,67%

9. Бруто простор= 3.305,35 м2
10. Просечан простор по студенту= 2,87 м2
11. Број књига у библиотеци= 1.530
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ "УНИОН-НИКОЛА ТЕСЛА"-ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ "КОНСТАНТИН ВЕЛИКИ" има укупно 22 наставника са пуним радним временом,  13 наставника са непуним радним временом,  37 сарадника, 3.305,35 м2 бруто  простора за извођење наставе. 
Имајући у виду да је  високошколска установа испунила стандарде за акредитацију високошколске установе  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ високошколске установе
УНИВЕРЗИТЕТ „УНИОН-НИКОЛА ТЕСЛА“-ФАКУЛТЕТ ЗА ПРАВО, БЕЗБЕДНОСТ И МЕНАЏМЕНТ „КОНСТАНТИН ВЕЛИКИ“ са седиштем у Зетска 2-4, НИШ, ПИБ: 106092252 DOCVARIABLE PIB \* MERGEFORMAT , Матични број: 17767526, испуниo је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

